Die Gary Rom-blog: hoe rooier, hoe mooier! | SARIE
FOTO: Gallo Images / Getty Images Verwante Artikels
Die Gary Rom-blog: hoe rooier, hoe mooier!	deur Gary Rom
Die gewilde haarkapper Gary Rom se span gee jou elke week raad oor hoe om seker te maak jou kapsel lyk perfek.
Dié week praat Charlene Schlorke, kunsdirekteur by Gary Rom se salon in Southdowns in Irene, oor een van die seisoen se gewildste trends vir hare: rooi kleur!
“Kry inspirasie by bekendes soos Emma Stone, Amy Adams en Nicole Kidman met een van die seisoen se grootste trends vir haarkleur.
Dié vroue is perfekte voorbeelde van die groot verskeidenheid van rooi skakerings op jou hare – van ’n dieper en ryker rooi tot ’n meer subtiele en sagte aarbei-blond.
FOTO: Twitter @voguemagazine Amy Adams dra haar hare soms in warm, bruinrooi skakerings en ander kere in ‘n diep, helderrooi FOTO: Twitter
Nicole Kidman vir Jimmy Choo
Daar is ook ’n groot verskeidenheid van haarkleurmiddels in die salon wat jou skakering van rooi kan beklemtoon, soos Dia Richesse van L’Oréal Professional, wat geen ammoniak bevat nie. Dit gee jou hare boonop ekstra glans!
Of jy ’n natuurlike rooikop is en of jy dit met ’n bietjie kleursel opkikker, maak nie saak nie. Jy moet steeds die kleure van die items in jou hangkas versigtig kies. Kleure wat pragtige rooi hare beklemtoon en komplementeer is koninklike blou, smaraggroen en diep skakerings van persrooi.”
Ons gunsteling-rooikoppe in Suid-Afrika
Bertha le Roux FOTO: Phyllis Green
Amalia Uys FOTO: Phyllis Green
Angelique Gerber met haar rooi hare in die ombré-voorkoms. Dié aktrise is deesdae ‘n blondine, maar ons was mal oor haar rooi kapsel FOTO: Facebook
Susan Danford FOTO: Nadine Swart vir Susan Danford (Facebook)
Charlene beveel aan:
Gary Rom Haircare Replenish-reeks
Om jou rooikop meer glans te gee én die kleur te beskerm, probeer Gary Rom Haircare se Replenish-reeks, wat bestaan uit sjampoe, opknapper en ’n behandeling.
*Charlene Schlorke is ’n kunsdirekteur by Gary Rom Hairdressing Southdowns in Irene (012 665 0188)
Nóg Gary Rom-wenke op SARIE.com
Karamel-hare vir die winter
Die klassieke haarstyl wat “in” bly – die bob
Volume vir jou fyn hare
Hoe om jou hare perfek uit te blaas
Kry Imari du Plessis, Faf du Plessis se vrou, se voorkoms só